b'\n_START_ARTICLE_\nAbraham Paz\n_START_SECTION_\nSeurajoukkueura\n_START_PARAGRAPH_\nPaz aloitti ammattilaisuransa C\xc3\xa1dizin reservijoukkueesta. Ennen edustusjoukkueeseen nousua vuonna 2000, h\xc3\xa4n pelasi lainalla kauden 1999\xe2\x80\x932000 Portuensessa. Kaudeksi 2005\xe2\x80\x932006 C\xc3\xa1diz nousi maan p\xc3\xa4\xc3\xa4sarjaan Primera Divisi\xc3\xb3niin, jossa Paz pelasi lopulta yhteens\xc3\xa4 22 ottelua ja teki niiss\xc3\xa4 yhden maalin._NEWLINE_Kes\xc3\xa4ll\xc3\xa4 2008 h\xc3\xa4n siirtyi H\xc3\xa9rculesiin. Kahden ensimm\xc3\xa4isen kauden aikana h\xc3\xa4n pelasi yhteens\xc3\xa4 60 ottelua ja teki kuusi maalia. Joukkue nousi toisen kauden 2009\xe2\x80\x932010 p\xc3\xa4\xc3\xa4tteeksi Primera Divisi\xc3\xb3niin. Kaudella 2010\xe2\x80\x932011 Paz pelasi 29 ottelua ja teki niiss\xc3\xa4 kaksi maalia. H\xc3\xa9rcules putosi kauden p\xc3\xa4\xc3\xa4tteeksi j\xc3\xa4lleen Segunda Divisi\xc3\xb3niin. Paz sen sijaan vaihtoi seuraa, niin ik\xc3\xa4\xc3\xa4n Segunda Divisi\xc3\xb3nissa pelaavaan Cartagenaan, jossa pelasi kauden 2011\xe2\x80\x932012 aikana 34 ottelua tehden kolme maalia. Kes\xc3\xa4ll\xc3\xa4 2012 h\xc3\xa4n siirtyi Sabadelliin.'